
# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Иво Димов,

кмет на Община Димитровград

ОТНОСНО:

1. Даване на съгласие за разделяне на поземлен имот с идентификатор 39668.151.172, местност „Далъмазар” по кадастралната карта на землище с. Крепост, одобрена със заповед № РД-18-600/31.10.2017 г. на Изпълнителния директор на АГКК гр. София.
2. Даване на разрешение и одобряване на задание за проектиране на Подробен устройствен план – план за застрояване на поземлен имот с проектен идентификатор 39668.151.872, м. “Далъмазар“ по кадастралната карта на землище с. Крепост, общ. Димитровград, одобрена със Заповед № РД-18-600/31.10.2017 г. на Изпълнителния директор на АГКК.

УВАЖАЕМИ ОБЩИНСКИ СЪВЕТНИЦИ,

Постъпило е заявление с рег. инд. УТКР-28-1769/2.06.2021 г. от Теодора Стоянова, директор дирекция „ОССДСОМП” при Община Димитровград, със заявено искане за одобряване задание и даване разрешение за откриване на процедура за изработване на Подробен устройствен план за поземлен имот с идентификатор 39668.151.172, местност „Далъмазар” по кадастралната карта на землище с. Крепост, общ. Димитровград, собственост на Община Димитровград. Инвестиционното намерение е свързано с изграждане на паркинг в част от имота. За осъществяването му е необходимо да се раздели имота и да се промени предназначението на частта от поземления имот, в която ще се построи паркинга. За целта съгласно чл. 24, ал. 2 от ЗОЗЗ е необходим влязъл в сила подробен устройствен план. За имота няма одобрени и влeзли в сила подробни устройствени планове. За разделянето на поземления имот е необходимо съгласие от Общински съвет Димитровград

Поземлен имот с идентификатор 39668.151.172, местност „Далъмазар” съгласно кадастралната карта за землището на с. Крепост представлява вид територия Земеделска, НТП Пасище. Имота се намира по протежение на републикански път Димитровград – Хасково.

Изработен е служебно проект за разделяне на поземлен имот с идентификатор 39668.151.172, м. „Далъмазар”, земл. с. Крепост. За новообразуваните проектни имоти са предвидени проектни идентификатори 39668.151.872 и 39668.151.873. Поземлен имот с проектен идентификатор 39668.151.872 представлява частта от имот с идентификатор 39668.151.172, в която се предвижда изграждане на паркинг. Съгласно изискванията на ЗКИР и Наредба № РД-02-20-5 от 15.12.2016 г. за съдържанието, създаването и поддържането на кадастралната карта и кадастралните регистри е изработена скица-проект за разделяне (делба) на поземлен имот 39668.151.172.

Изработено е задание за изработване на ПУП – План за застрояване за поземлен имот с проектен идентификатор 39668.151.872, което обосновава необходимостта от изработване на плана за застрояване и съдържа изискванията за териториалния обхват и сроковете за изработването му. Заданието е придружено от необходимата информация за устройствените условия за този имот към настоящия момент.

С Общия устройствен план на Община Димитровград, одобрен с решение № 793/2017 г. на Общински съвет Димитровград за района е установена устройствена зона Пс - Смесена производствена зона с устройствени параметри Пз макс 60%; Кинт макс 2; Поз мин. 20%. Бъдещото предназначение на имота „за паркинг” не противоречи на Общия устройствен план.

**Извадка от ОУП на Община Димитровград за поземлен имот 39668.151.172, м. “Далъмазар“ по кадастралната карта на землище с. Крепост**



Достъпът до поземлен имот с проектен идентификатор 39668.151.872 от републикански път Димитровград - Хасково може да бъде осъществен по път с идентификатор 39668.19.350 и път с идентификатор 39668.150.360. Двата поземлени имота са с вид територия Земеделска, НТП За селскостопански, горски, ведомствен път. За осъществяване на инвестиционните намерения на Община Димитровград е необходимо да се промени предназначението по реда на ЗОЗЗ, за което е необходим ПУП – парцеларен план за пътна връзка.

Във връзка с горното и на основание чл. 21, ал. 1, т. 8 и т. 11 от ЗМСМА предлагам на Вашето внимание следното

**Р Е Ш Е Н И Е:**

1. На основание чл. 8, ал. 1 от ЗОС Общински съвет Димитровград **ДАВА СЪГЛАСИЕ** за разделяне на поземлен имот с идентификатор **39668.151.172**, м. „Далъмазар”, земл. с. Крепост, общ. Димитровград на два поземлени имота с проектни идентификатори и площи, както следва:
* Поземлен имот с проектен идентификатор **39668.1511.872**, проектна площ **648 кв.м.**
* Поземлен имот с проектен идентификатор **39668.1511.873,** проектна площ **5286 кв.м.**
1. На основание чл. 124а, ал. 1 и чл. 124б, ал. 1 от ЗУТ, във връзка с чл. 110, ал. 1, т. 3 и т. 5 от ЗУТ Общински съвет Димитровград **ОДОБРЯВА задание и дава РАЗРЕШЕНИЕ за изработване на проект за ПУП - план за застрояване и парцеларен план за пътна връзка** на поземлен имот с проектен идентификатор 39668.151.870, за който да се предвиди конкретно предназначение „за паркинг” и устройствени показатели, съответстващи на устройствената зона Пс - Смесена производствена зона, установена с Общия устройствен план на Община Димитровград, одобрен с решение № 793/2017 г. на Общински съвет Димитровград.
2. **Възлага на Кмета на Общината да проведе необходимите процедури по съгласуване и одобряване на Подробния устройствен план при спазване изискванията на ЗУТ и ППЗОЗЗ.**

**ИВО ДИМОВ**

**кмет на Община Димитровград**